pythainlp/thai-wiki-dataset-v3 huggingface dataset:
อักเน็ซ โม

อักเน็ซ โมนีกา มุลโจโต (Agnes Monica Muljoto; 1 กรกฎาคม พ.ศ. 2529) หรืออาจรู้จักในชื่อ อักเน็ซ โม (Agnez Mo) เป็นนักร้องและนักแสดงชาวอินโดนีเซียเชื้อสายจีน
เธอเริ่มสู่การเป็นนักร้องเมื่อมีอายุได้ 6 ขวบ มีผลงานออกมาสามอัลบั้ม และเป็นพรีเซนเตอร์โฆษณาหลายรายการ จนเข้าสู่วัยรุ่นเธอได้เริ่มการเป็นนักแสดง บทบาทจากละครอินโดนีเซียเรื่อง เปอร์นีกาฮันดีนี (Pernikahan Dini) ทำให้เธอมีชื่อเสียงขึ้นมาแต่นั้น
ปี 2018 ได้ปล่อยซิงเกิ้ล Overdose ร่วมกับ คริส บราวน์ ภายใต้การดูแลของ 300 Entertainment ค่ายเพลงฮิปฮอบอิสระ
== ผลงานเพลง ==
=== อัลบั้ม ===
Si Meong (1994)
Yess! (1995)
Bala-Bala (1996)
And the Story Goes (2003)
Whaddup A'..?! (2005)
Nez (2008)
Sacredly Agnezious (2009)
Agnes Is My Name (2011)
Agnez Mo (2013)
นักร้องชาวอินโดนีเซีย
นักแสดงอินโดนีเซีย
บุคคลจากจาการ์ตา
ชาวอินโดนีเซียเชื้อสายจีน
คริสต์ศาสนิกชนชาวอินโดนีเซีย
นักร้องเพลงภาษาอินโดนีเซีย
ผู้ชนะมามาอะวอดส์
วงศ์ปรง

วงศ์ปรง มีเพียงสกุลเดียวในวงศ์ คือ Cycas มีประมาณ 95 ชนิด มีถิ่นกำเนิดในโลกเก่า พบมากแถบเส้นศูนย์สูตร พืชในสกุลนี้ดอกแยกเพศอยู่ต่างต้น แกนลำต้นเป็นทรงกระบอกที่ล้อมรอบด้วยฐานก้านใบ ใบออกเป็นกระจุกบนปลายยอด ใบประกอบส่วนมากเป็นแบบขนนกชั้นเดียว ใบสร้างอับเมกะสปอร์ไม่เรียงตัวเป็นก้อน เจริญเติบโตช้า
บ่อยครั้ง ที่ปรงได้รับการพิจารณาว่าเป็นซากดึกดำบรรพ์มีชีวิต มีการพบซากดึกดำบรรพ์ของพืชสกุล Cycas ของมหายุคซีโนโซอิก แม้ว่าจะมีการพบซากดึกดำบรรพ์ของพืชที่คล้ายพืชในสกุล Cycas ที่สืบย้อนไปได้ถึงมหายุคมีโซโซอิก
==สปีชีส์==
{|
|
Cycas aculeata
Cycas angulata
Cycas annaikalensis
Cycas apoa
Cycas arenicola
Cycas armstrongii
Cycas arnhemica
Cycas badensis
Cycas balansae
Cycas basaltica
Cycas beddomei
Cycas bifida
Cycas bougainvilleana
Cycas brachycantha
Cycas brunnea
Cycas cairnsiana
Cycas calcicola
Cycas campestris
Cycas candida
Cycas canalis
Cycas chamaoensis
Cycas changjiangensis
Cycas chevalieri
Cycas circinalis
Cycas clivicola
Cycas collina
Cycas condaoensis
Cycas conferta
Cycas couttsiana
Cycas curranii
Cycas debaoensis
Cycas desolata
Cycas diannanensis
|
&nbsp;
|
Cycas dolichophylla
Cycas edentata
Cycas elephantipes
Cycas elongata
Cycas falcata
Cycas fairylakea
Cycas ferruginea
Cycas fugax
Cycas furfuracea
Cycas guizhouensis
Cycas hainanensis
Cycas hoabinhensis
Cycas hongheensis
Cycas inermis
Cycas javana
Cycas lanepoolei
Cycas lindstromii
Cycas litoralis
Cycas maconochiei
Cycas macrocarpa
Cycas media
Cycas megacarpa
Cycas micholitzii
Cycas micronesica
Cycas multipinnata
Cycas nathorstii
Cycas nongnoochiae
Cycas ophiolitica
Cycas orientis
Cycas pachypoda
Cycas panzhihuaensis
Cycas papuana
&nbsp;
|
&nbsp;
|
Cycas pectinata
Cycas petraea
Cycas platyphylla
Cycas pranburiensis
Cycas pruinosa
Cycas revoluta
Cycas riuminiana
Cycas rumphii Miq.
Cycas schumanniana
Cycas scratchleyana
Cycas seemannii A.Braun
Cycas segmentifida
Cycas semota
Cycas sexseminifera
Cycas siamensis
Cycas silvestris
Cycas simplicipinna
Cycas spherica
Cycas szechuanensis
Cycas taitungensis
Cycas taiwaniana
Cycas tanqingii
Cycas tansachana
Cycas thouarsii
Cycas tropophylla
Cycas tuckeri
Cycas wadei
Cycas xipholepis
Cycas yorkiana
Cycas yunnanensis
Cycas zambalensis
Cycas zeylanica
&nbsp;
|
|}
==อ้างอิง==
Hill KD (1998–2004) The Cycad Pages, Royal Botanic Gardens Sydney. http://plantnet.rbgsyd.nsw.gov.au/PlantNet/cycad/index.html 
Singh, R., & Radha P. (2006). Cycas annaikalensis, A new species of Cycas from the Malabar Coast, Western Ghats, India. Brittonia 58 (2): 119-123.
Virtual Cycad Encyclopedia  edited by the Palm & Cycad Societies of Florida
David J. de Laubenfels, Cycas Taxonomy
Ken D. Hill, Dennis W. Stevenson & Roy Osborne (2004) "The World List of Cycads". The Botanical Review, 70(2)274–298 
Lindstrom, Anders J. and Ken D. Hill (2007) "The genus Cycas (Cycadaceae) in India". Telopea 11(4) : 463-488.
David J. de Laubenfels & F. Adema (1998) "A taxonomic revision of the genera Cycas and Epicycas Gen. Nov. (Cycadaceae)", Blumea 43351-400.
Terrence Walters & Roy Osborne (eds.) (2004), Cycad Classification: Concepts and Recommendations, CABI publishing, ISBN 0-85199-741-4
เตแรซแห่งลีซีเยอ

นักบุญเตแรซแห่งลีซีเยอ (Sainte Thérèse de Lisieux) หรือนักบุญเทเรซาแห่งพระกุมารเยซูและพระพักตร์ศักดิ์สิทธิ์ (Saint Thérèse of the Child Jesus and the Holy Face) เป็นนักพรตหญิงโรมันคาทอลิกคณะคาร์เมไลท์ไม่สวมรองเท้าชาวฝรั่งเศส ได้รับการแต่งตั้งเป็นนักปราชญ์แห่งคริสตจักรในปี ค.ศ. 1970
== ประวัติ ==
นักบุญเทเรซาแห่งพระกุมารเยซูมีนามเดิมว่ามารี ฟร็องซวซ เตแรซ มาร์แต็ง เกิดเมื่อวันที่ 2 มกราคม ค.ศ. 1873 ที่เมืองอาล็องซง ประเทศฝรั่งเศส เป็นบุตรคนสุดท้องในบรรดาบุตรทั้ง 9 คนของหลุยส์ และเซลี มาร์แต็ง บิดามารดาของเตแรซมีศรัทธาต่อศาสนาอย่างมากและอยากเข้าคณะนักบวชคาทอลิก แม้จะไม่ได้เป็น แต่เมื่อมีแต่งงานมีบุตร ทั้งสองก็ปลูกฝังความศรัทธาในพระเป็นเจ้าต่อลูกทุก ๆ คน บุตรที่มีชีวิตอยู่มาจนโตทั้ง 5 คน ต่อมาได้ปฏิญาณตนเป็นนักพรตหญิงทั้งหมด ในวัยเด็ก เมื่อมารดาของเตแรซเสียชีวิตในปี ค.ศ. 1877 ทั้งครอบครัวก็ย้ายมาอยู่เมืองลีซีเยอนับแต่นั้นมา
เตแรซเข้าเรียนในอารามคณะเบเนดิกติน จนอายุได้ 15 ปีก็ตัดสินจะเข้าคณะคาร์เมไลท์ไม่สวมรองเท้าที่เมืองลีซีเยอ แต่ไม่ได้รับการยินยอมจากอธิการิณีอารามเพราะอายุเธอยังน้อยไป เมื่อหลุยส์พาบุตรสาวไปรวมงานฉลองครบรอบ 50 ปีที่สมเด็จพระสันตะปาปาลีโอที่ 13 ได้รับศีลบวชเป็นบาทหลวง ทั้งสองได้รับเลือกให้เข้าเฝ้า เตแรซจึงใช้โอกาสนี้ทูลขอพระอนุญาตเข้าอารามคณะคาร์เมไลท์ พระองค์ประทับใจในความมุ่งมั่นกล้าหาญของทั้งสอง แต่ให้ยอมรับการตัดสินใจของอธิการิณี ในที่สุดอธิการิณียินยอม เตแรซก็ได้เข้าคณะคาร์เมไลท์ที่อารามลีซีเยอ เมื่อวันที่ 9 เมษายน ค.ศ. 1888 ได้รับแฮบิตเมื่อวันที่ 10 มกราคม ค.ศ. 1889 และปฏิญาณตนเป็นนักบวชเมื่อวันที่ 8 กันยายน ค.ศ. 1890 มีฉายาว่านักบุญเทเรซาแห่งพระกุมารเยซูและพระพักตร์ศักดิ์สิทธิ์
ตลอดช่วงเวลาที่อยู่ในอาราม ภคินีเทเรซาใช้ชีวิตและรักษาวัตรปฏิบัติอย่างดี นบนอบเชื่อฟังอธิการิณี เติบโตในจิตวิญญาณ เต็มเปี่ยมด้วยพระหรรษทานและความศักดิ์สิทธิ์สิทธิ์ อุทิศตนต่อพระเป็นเจ้า
ภคินีเตแรซเริ่มป่วยตั้งแต่ปี ค.ศ. 1896 ด้วยวัณโรค แม้อาการจะทรุดหนักขึ้นเรื่อย ๆ แต่ยังพยายามรักษาวัตรปฏิบัติตามปกติ ภคินีโปลีนพี่สาวของท่านจึงขอให้ท่านเขียนอัตชีวประวัติ เพื่อถ่ายทอดเรื่องราวและชีวิตฝ่ายวิญญาณของท่านแก่คนอื่น ๆ
ภคินีเทเรซาแห่งพระกุมารเยซูถึงแก่มรณกรรมเมื่อวันที่ 30 กันยายน ค.ศ. 1897 สิริอายุได้ 24 ปี
== เกียรติยศหลังมรณกรรม ==
หลังภคินีเทเรซาแห่งพระกุมารเยซูถึงแก่มรณกรรม ภคินีเซลีนพี่สาวของท่านได้รวบรวมข้อเขียนของท่านตีพิมพ์เป็นหนังสือแล้วแจกจ่ายไปยังสถานที่ต่าง ๆ ปรากฏว่าได้รับกระแสตอบรับอย่างดี สร้างแรงบันดาลใจแก่บุคคลจำนวนมาก ทำให้ชื่อเสียงของท่านเริ่มแพร่หลายมากขึ้น
ภคินีเตแรซได้รับการประกาศเป็นบุญราศีโดยสมเด็จพระสันตะปาปาปิอุสที่ 11 เมื่อวันที่ 29 เมษายน ค.ศ. 1923  และได้รับการประกาศเป็นนักบุญเมื่อวันที่ 17 พฤษภาคม ค.ศ. 1925 ในสมณสมัยเดียวกัน และยังได้รับแต่งตั้งเป็นนักปราชญ์แห่งคริสตจักรเมื่อวันที่ 19 ตุลาคม ค.ศ. 1997 โดยสมเด็จพระสันตะปาปาจอห์น ปอลที่ 2
== อ้างอิง ==
นักบุญในคริสต์ศตวรรษที่ 19
นักบุญชาวฝรั่งเศส
นักบุญคณะคาร์เมไลท์
นักปราชญ์แห่งคริสตจักร
นักบวชคาทอลิกหญิงชาวฝรั่งเศส
นักเขียนชาวฝรั่งเศส
เสียชีวิตจากวัณโรค
บุคคลจากอาล็องซง
อีคีนีโอ เบเลซ

อีคีนีโอ เบเลซ การ์รีออง (Higinio Vélez Carrión; เกิดประมาณปี ค.ศ. 1947 – ) เป็นผู้จัดการเบสบอลชาวคิวบา หลังจากการนำทีมซันเตียโกเดคูบาเข้าชิงชนะเลิศสามฤดูกาลในคิวบันเนชันแนลซีรีส์ (1999-2001) เขาก็ได้กลายเป็นผู้จัดการทีมเบสบอลทีมชาติคิวบา ซึ่งเขาเป็นผู้นำทีมเข้ารับรางวัลเหรียญทองในโอลิมปิกฤดูร้อน 2004
== อ้างอิง ==
ผู้จัดการทีมเบสบอลโอลิมปิก
ผู้ฝึกสอนทีมชาติ
ริบบิ้น

ริบบิ้น เป็นอุปกรณ์ใช้รัดเพื่อเสริมความงามและจัดระเบียบสิ่งต่าง ทั้งเกี่ยวกับเสื้อผ้า เรือนร่าง อุปกรณ์และสิ่งอื่น โดยมากเข้าใจว่าเป็นคำเรียกที่มาจากการเรียกแถบผ้าที่ใช้รัดผม ทั้งนี้คำเรียกดังกล่าวเป็นคำเรียกมาจากภาษาอังกฤษ ว่า Ribbon ใช้ในความหมายทั่วไป หมายถึงผ้าแถบหลากสีสัน เมื่อนำมาขดแถบริ้วเป็นทรวดทรงต่าง ๆ เรียกว่าโบ หรือการผูกโบว์ ซึ่งการใช้งานริ้วหรือแถบผ้า หมายถึงการใช้ริ้วหรือแถบในงานตัดเย็บด้วย ในการเปิดร้าน ออกนิทรรศการ มีวิธีการสำคัญเรียกว่า  “ ตัดริบบิ้น ” ซึ่งหมายถึงวิธีการที่ประธานรับรองงานจะเป็นผู้ใช้กรรไกรตัดแถบผ้าที่ผูกเป็นโบว์ไว้ในส่วนของทางเข้าให้ขาดจากกัน
อุปกรณ์
ฐปณีย์ เอียดศรีไชย

ฐปณีย์ เอียดศรีไชย  เป็นผู้ประกาศข่าวภาคสนามและพิธีกร เธอมีชื่อเสียงจากรายการข่าว 3 มิติ ทางช่อง 3 เอชดี ปัจจุบันฐปณีย์ทำข่าวบนสื่อออนไลน์ “The Reporters TV” บนเพจเฟซบุ๊กและยูทูบ ตั้งแต่ปี พ.ศ. 2562  โดยนำเสนอเรื่องปัญหาอื่นของสังคมที่สื่อหลักๆไม่พูดถึง
== ประวัติ ==
ฐปณีย์เกิดเมื่อวันเสาร์ที่ 14 กรกฎาคม พ.ศ. 2520 เป็นคนอำเภอนาหม่อม จังหวัดสงขลา โดยพ่อแม่ของเธอได้แยกทางกัน เธอจบการศึกษาระดับมัธยมศึกษาจากโรงเรียนหาดใหญ่วิทยาลัย ระดับปริญญาตรี สาขารัฐประศาสนศาสตร์ จากคณะวิทยาการจัดการ มหาวิทยาลัยสงขลานครินทร์ เธอเริ่มงานข่าวที่สำนักข่าวไอเอ็นเอ็น เป็นนักข่าววิทยุสายเศรษฐกิจ และได้มาทำสายการเมือง จากนั้น ก็ย้ายมาทำที่ไอทีวี ก่อนเปลี่ยนแนวหันมาทำข่าวแนวสืบสวนสอบสวนในรายการ ถอดรหัส และ ห้องสืบสวนหมายเลข 9 มาทำข่าวภาคสนามในรายการ ข่าว 3 มิติ และเป็นหนึ่งในครอบครัวข่าวของทีมข่าวช่อง 3
== ผลงานที่ได้รับการกล่าวถึง ==
ผลงานที่ถูกกล่าวขวัญถึง คือ ช่วงที่ได้ร่วมงานกับรายการ ข่าว 3 มิติ ในฐานะผู้ประกาศข่าวภาคสนาม ซึ่งฐปณีย์ลงทำข่าวในหลายพื้นที่เสี่ยงภัย
อุทกภัยในประเทศไทย พ.ศ. 2554 โดยฐปณีย์ใส่ชุดเอี๊ยมกันน้ำ ลงวัดระดับน้ำตามชุมชนต่างๆ ซึ่งหลายพื้นที่น้ำสูงถึงระดับอก
กรณีความไม่สงบ ปัญหาชายแดนภาคใต้ พ.ศ. 2555–2556
กรณีนำเสนอข่าวเกี่ยวกับประเด็นค้ามนุษย์ชาวโรฮีนจา พ.ศ. 2558 และให้สัมภาษณ์บีบีซีเกี่ยวกับประเด็นดังกล่าว ซึ่งต่อมารายงานข่าวชิ้นนี้ได้รับรางวัลจากองค์การนิรโทษกรรมสากล ประเทศไทยด้วย
ในบรรดาผลงานทั้งหมดนั้น ได้เกิดกรณีหนึ่งที่เป็นการเข้าใจผิดระหว่างที่ฐปณีย์ เอียดศรีไชย ทำข่าวการสวรรคตของพระบาทสมเด็จพระบรมนาถนโรดม สีหนุ และมีพระบรมฉายาลักษณ์ของพระองค์วางอยู่ที่พื้นใกล้ ๆ ทางไทยทีวีสีช่อง 3 และฐปณีย์ เอียดศรีไชย ได้นำพานพุ่มขอขมา ณ สถานทูตกัมพูชาประจำประเทศไทยโดยทันทีและยืนยันว่าเป็นมุมกล้องทำให้เข้าใจผิด เหตุการณ์ดังกล่าวไม่บานปลาย
== รางวัล ==
รางวัลโทรทัศน์ทองคำ สาขาผู้สื่อข่าวภาคสนามดีเด่น ปี 2553
รางวัลเทพทอง ปี 2553 ของสมาคมนักวิทยุและโทรทัศน์แห่งประเทศไทยในพระบรมราชูปถัมภ์
รางวัลสื่อมวลชนสตรีดีเด่น ปี 2553 ของสภาสตรีแห่งชาติในพระบรมราชินูปถัมภ์
‘เพชรสยาม’ ปี 2554 ของมหาวิทยาลัยราชภัฏจันทรเกษม สาขาสื่อมวลชนแห่งปี
รางวัลสื่อมวลชนเพื่อสิทธิมนุษยชน ปี 2558 ขององค์การนิรโทษกรรมสากล ประเทศไทย 
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
เดอะ รีพอร์ตเตอร์ ทีวี ที่ยูทูบ
(เฟซบุ๊กของเดอะ รีพอร์ตเตอร์)
(ทวิตเตอร์ของเดอะ รีพอร์ตเตอร์)
(ทวิตเตอร์ส่วนตัวของ ฐปณีย์ เอียดศรีไชย ข่าว 3 มิติ)
พิธีกรชาวไทย
ผู้ประกาศข่าวไอทีวี-ทีไอทีวี-ทีวีไทย
ผู้ประกาศข่าวช่อง 3
บุคคลจากจังหวัดสงขลา
บุคคลจากโรงเรียนหาดใหญ่วิทยาลัย
บุคคลจากคณะวิทยาการจัดการ มหาวิทยาลัยสงขลานครินทร์
กระแสวน

ในพลศาสตร์ของไหล กระแสวน (vortex) เป็นพื้นที่ภายในของไหลที่ไหลโดยการเคลื่อนที่ด้วยการหมุนรอบแกนสมมุติในแนวเส้นตรงหรือเส้นโค้ง รูปแบบของการเคลื่อนที่นั้นเรียกว่าการไหลวน (vortical flow)  (พหูพจน์เดิมและที่พบมากที่สุดของคำว่า "กระแสวน" ในภาษาอังกฤษคือ vortices แม้ว่าคำว่า vortexes มักจะถูกใช้บ่อยก็ตาม)
กระแสวนอยู่ในรูปแบบของของไหลที่ถูกกวนเข้าด้วยกันรวมทั้งของเหลว ก๊าซ และพลาสมา บางตัวอย่างส่วนใหญ่จะเป็นวงแหวนควัน (smoke ring), แอ่งน้ำวน (whirlpool) มักจะเห็นได้บ่อย ๆ จากร่องรอยทางผ่าน (wake) ของเรือและใบพาย, และลมบริเวณพื้นที่โดยรอบพายุทอร์นาโด, เฮอริเคน และพายุฝุ่น (dust devil) กระแสลมวนในรูปแบบของร่องรอยทางผ่านของเครื่องบินและการมีคุณลักษณะที่โดดเด่นของชั้นบรรยากาศของดาวพฤหัสบดี เป็นต้น
กระแสวนเป็นองค์ประกอบที่สำคัญของการไหลแบบปั่นป่วน (turbulent flow) ในกรณีที่ไม่มีแรงภายนอก ความฝืดหนืด (viscous friction) ภายในของไหลมีแนวโน้มที่จะจัดระเบียบการไหลเข้าในกลุ่มที่เรียกว่า กระแสวนที่ไหลโดยไม่หมุน (vortices irrotational)
การไหลโดยไม่หมุน (Irrotational flow) คือ ในบริเวณโดยรอบจุดหนึ่งๆ ในของไหล จะไม่มีอนุภาคของของไหลเคลื่อนที่ด้วยอัตราเร็วเชิงมุมรอบจุดนั้น ๆ เลย ภายในกระแสวนนั้น ความเร็วของเหลวเป็นสิ่งที่สำคัญที่สุดถัดไปจากแกนจินตภาพหรือแกนสมมุติ และจะลดลงเป็นสัดส่วนผกผันกับระยะทางจากแกน การหมุนวน (vorticity) (ขดความเร็วของของเหลว) มีค่าสูงมากในอาณาบริเวณหลักโดยรอบแกน และเกือบจะเป็นศูนย์ในส่วนที่เหลือของกระแสวน ในขณะที่ความดันลดลงอย่างรวดเร็วเมื่อเข้าไปใกล้เป็นระยะทางหนึ่งในบริเวณนั้น
กระแสวนที่เกิดขึ้นครั้งหนึ่ง สามารถเคลื่อนย้าย ยืดตัว บิดเป็นเกลียว และมีปฏิสัมพันธ์กันในรูปแบบที่ซับซ้อน การเคลื่อนที่ของกระแสวนจะนำพาซึ่งโมเมนตัมเชิงมุมและเชิงเส้น พลังงาน และมวลมาด้วย ในกระแสวนนิ่ง เส้นกระแส (streamlines) และเส้นทางผ่าน (pathlines) จะถูกปิด
== คุณสมบัติ ==

===รูปแบบการหมุนวน===
การหมุนวนในกระแสวนขึ้นอยู่กับว่าอัตราเร็ว v ของอนุภาคแตกต่างกันไปเป็นระยะ R จากแกนเท่าใด
ถ้าของไหลหมุนเหมือนกับเป็นวัตถุแข็งเกร็ง  (rigid body)  - นั่นคือถ้า  v  เพิ่มขึ้นตามสัดส่วนเดียวกับ r - ลูกบอลกลมเล็ก ๆ ที่สมมุติเปรียบเทียบให้ดำเนินการโดยการไหลของของไหลนี้ก็จะหมุนวนรอบจุดศูนย์กลางราวกับว่ามันเป็นส่วนหนึ่งของวัตถุที่แข็งเกร็งนั้น
Rotational vortex.gif
Rotational (rigid-body) vortex
\vec \omega_{vorticity}=\frac{v_{\theta}}{r}+\frac{dv_{\theta}}{dr}=2\vec \omega_{ang. velocity}
ถ้าอัตราเร็ว v ของอนุภาคแปรผกผันกับระยะทาง r แล้วลูกบอลกลมทดสอบในจินตนาการนี้จะไม่หมุนไปมากเกินกว่าตัวของมันเอง; มันจะรักษาแนวทิศทางการวางตัวให้อยู่ในลักษณะแบบเดียวกันในขณะที่กำลังเคลื่อนที่เป็นวงกลมไปรอบ ๆ เส้นกระแสวน
==ดูเพิ่ม==
==อ้างอิง==
===หมายเหตุ===
===อื่น ๆ===
พลศาสตร์ของไหล, ฟิสิกส์ราชมงคล, http://www.rmutphysics.com/charud/oldnews/0/286/15/9/Fluid/fluiddynamic.htm 
อากาศพลศาสตร์
พลศาสตร์ของไหล
เดอะเกรทอเมริกันแบช (2004)

เดอะเกรทอเมริกันแบช (2004) (The Great American Bash (2004)) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 27 มิถุนายน ค.ศ. 2004 ณ สนามนอร์ฟอล์กสคูป ในเมืองนอร์ฟอล์ก, รัฐเวอร์จิเนีย สหรัฐอเมริกา ซึ่งเป็นรายการในลำดับรายการเดอะเกรทอเมริกันแบชครั้งที่ 15 และเป็นครั้งแรกที่จัดใน WWE โดยแสดงนักมวยปล้ำจากสแมคดาวน์ ในรายการนี้มีการแข่งขันปล้ำกัน 8 รายการด้วยกัน
==ดูเพิ่ม==
ดับเบิลยูดับเบิลยูอี เดอะแบช
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
Official Great American Bash 2004 website 
มวยปล้ำอาชีพในปี พ.ศ. 2547
เดอะเกรตอเมริกันแบช
สมุทร มงคลกิติ

ดร.สมุทร มงคลกิติ เป็นอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลนายชวน หลีกภัย (ชวน 1) อดีตสมาชิกสภาผู้แทนราษฎรกรุงเทพมหานคร 4 สมัย และอดีตรองหัวหน้าพรรคพลังธรรม
== ประวัติ ==
สมุทร มงคลกิติ เกิดเมื่อวันที่ 3 พฤษภาคม พ.ศ. 2474 สำเร็จการศึกษาระดับปริญญาตรี สาขากสิกรรมและสัตวบาล จากมหาวิทยาลัยเกษตรศาสตร์ และปริญญาโท สาขากีฏวิทยา จากประเทศสหรัฐอเมริกา
สมุทร มงคลกิติ ถึงแก่กรรมเมื่อวันที่ 1 มกราคม พ.ศ. 2552 และมีพิธีพระราชทานเพลิงศพในวันที่ 15 พฤษภาคม พ.ศ. 2552
== การทำงาน ==
สมุทร มงคลกิติ เป็นผู้ก่อตั้งบริษัท เวิลด์ แพลนท์ เซ็นเตอร์ จำกัด เมื่อปี พ.ศ. 2529 และมีผลงานวิจัยด้านการเกษตรหลายผลงาน อาทิ การศึกษาปัจจัยที่มีผลต่อจำนวนประชากรของตั๊กแตนโลคัสต้า
สมุทร มงคลกิติ ได้รับเลือกตั้งเป็นสมาชิกสภาผู้แทนราษฎรกรุงเทพมหานครครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคพลังธรรม และได้รับเลือกตั้งต่อเนื่องอีก 3 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 เขาสอบตก
สมุทร มงคลกิติ เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลนายชวน หลีกภัย (ชวน 1) เมื่อเดือนตุลาคม พ.ศ. 2537 แทนนายถวิล จันทร์ประสงค์ ที่ขอลาออกจากตำแหน่ง
เมื่อปี พ.ศ. 2549 ดร.สมุทร เป็นหนึ่งในผู้สมัครเข้ารับการสรรหาเป็นอธิการบดีมหาวิทยาลัยเกษตรศาสตร์ แต่ไม่ได้รับเลือก
== เครื่องราชอิสริยาภรณ์ ==
== อ้างอิง ==
บุคคลจากกรุงเทพมหานคร
นักการเมืองไทย
สมาชิกสภาผู้แทนราษฎรกรุงเทพมหานคร
พรรคพลังธรรม
บุคคลจากคณะเกษตร มหาวิทยาลัยเกษตรศาสตร์
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
สมบัติ รอดโพธิ์ทอง

พลตรี สมบัติ รอดโพธิ์ทอง เป็นอดีตแกนนำกบฏยังเติร์ก เมื่อปี พ.ศ. 2524 และเป็นอดีตสมาชิกสภาผู้แทนราษฎรกรุงเทพมหานคร 1 สมัย สังกัดพรรคพลังธรรม ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จากนั้นเมื่อพรรคพลังธรรม ได้เข้าร่วมจัดตั้งรัฐบาลกับพรรคประชาธิปัตย์ ในเดือนกันยายน พ.ศ. 2535 เขาได้รับตำแหน่งรัฐมนตรีช่วยว่าการกระทรวงกลาโหม ในรัฐบาลนายชวน หลีกภัย (ชวน 1) ซึ่งมีพลเอกวิจิตร สุขมาก เป็นรัฐมนตรีว่าการกระทรวงกลาโหม ต่อมาเขาได้ลาออกจากตำแหน่งเมื่อวันที่ 12 ตุลาคม พ.ศ. 2537 โดยมีพลเรือโทโรช วิภัติภูมิประเทศ มาดำรงตำแหน่งแทน
สมบัติ รอดโพธิ์ทอง เคยมีนายทหารติดตามคนหนึ่งที่มีชื่อเสียงคือ พลตรีขัตติยะ สวัสดิผล
พลตรี สมบัติ รอดโพธิ์ทอง ถึงแก่กรรมเมื่อวันที่ 23 พฤษภาคม พ.ศ. 2560 ได้รับพระราชทานเพลิงศพเมื่อวันที่ 30 พฤษภาคม พ.ศ. 2560 ณ ฌาปนสถานกองทัพบก วัดโสมนัสราชวรวิหาร
== เครื่องราชอิสริยาภรณ์ ==
== อ้างอิง ==
บุคคลจากโรงเรียนอัสสัมชัญ
บุคคลจากกรุงเทพมหานคร
ทหารบกชาวไทย
นักการเมืองไทย
สมาชิกสภาผู้แทนราษฎรกรุงเทพมหานคร
พรรคพลังธรรม
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
วิชิต สุรพงษ์ชัย

วิชิต สุรพงษ์ชัย เป็นอดีตรัฐมนตรีว่าการกระทรวงคมนาคม ในรัฐบาลนายชวน หลีกภัย และอดีตประธานกรรมการบริหารธนาคารรัตนสิน ธนาคารกรุงเทพ ปัจจุบันเป็นประธานกรรมการบริหารธนาคารไทยพาณิชย์และที่ปรึกษาสำนักงานทรัพย์สินพระมหากษัตริย์
== ประวัติ ==
วิชิต สุรพงษ์ชัย หรือ ดร.วิชิต สุรพงษ์ชัย เกิดวันที่ 12 มกราคม พ.ศ. 2488 สำเร็จการศึกษาชั้นมัธยมศึกษา จากโรงเรียนอัสสัมชัญ ปริญญาตรีวิศวกรรมศาสตร์ สาขาวิศวกรรมเครื่องกล จากจุฬาลงกรณ์มหาวิทยาลัย ปริญญาโทสาขาบริหารธุรกิจ ที่มหาวิทยาลัยแคลิฟอร์เนีย ลอสแอนเจลิส และปริญญาดุษฎีบัณฑิต (Ph.D.) ด้านบริหารธุรกิจจากมหาวิทยาลัยแห่งเดียวกัน
== การทำงาน ==
ดร.วิชิต สุรพงษ์ชัย เริ่มทำงานเป็นพนักงานฝ่ายวิเคราะห์สินเชื่อ บรรษัทเงินทุนอุตสาหกรรมแห่งประเทศไทย (IFCT) และเป็นอาจารย์พิเศษที่มหาวิทยาลัยธรรมศาสตร์ ต่อมาย้ายมาอยู่ธนาคารกรุงเทพในปี พ.ศ. 2520
ในปี พ.ศ. 2535 ดร.วิชิต ได้รับตำแหน่งกรรมการผู้จัดการใหญ่ของธนาคารกรุงเทพ ในปี 2537 ดร.วิชิต ลาออกจากธนาคารกรุงเทพ โดยให้เหตุผลว่าจะไปรักษาสุขภาพ แต่เพียงไม่ถึงปีของการลาออก เขาได้รับตำแหน่งรัฐมนตรีว่าการกระทรวงคมนาคม ในรัฐบาลนายชวน หลีกภัย
หลังจากหมดภาระหน้าที่ทางการเมือง เขาได้กลับเข้าสู่วงการธนาคารอีกครั้ง โดยรับตำแหน่งประธานกรรมการ ธนาคารรัตนสิน จำกัด (มหาชน) เมื่อปี พ.ศ. 2541 ต่อมาหลังมีการขายกิจการให้กับสิงคโปร์แล้ว เขาได้เข้ารับหน้าที่ประธานกรรมการบริหารธนาคารไทยพาณิชย์
ดร.วิชิต เริ่มมีบทบาททางการเมืองอีกครั้งเมื่อมีการกล่าวถึงว่าจะเข้ามารับตำแหน่งรัฐมนตรีว่าการกระทรวงการคลัง ในรัฐบาลนางสาวยิ่งลักษณ์ ชินวัตร แต่ในที่สุดเขาก็ไม่ได้ตอบรับเข้าร่วมรัฐบาล
== เครื่องราชอิสริยาภรณ์ ==
== อ้างอิง ==
นักการเมืองไทย
รัฐมนตรีว่าการกระทรวงคมนาคมไทย
นักการธนาคารชาวไทย
บุคคลจากโรงเรียนอัสสัมชัญ
นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
พรรคพลังธรรม
มินิกัน

เอ็ม134 มินิกัน (ภาษาอังกฤษ: M134 Minigun) เป็นปืนที่ทำงานด้วยระบบไฮดรอลิก มีหกลำกล้อง ระบายความร้อนด้วยอากาศ และยิงด้วยระบบแบบปืนกลแกทลิ่งในอัตราการยิงที่สูงอย่างมาก มันเป็นปืนใหญ่หลักที่ใช้กับอากาศยานทางทหารของสหรัฐอเมริกามากว่าห้าทศวรรษ เอ็ม134 เดิมที่ถูกสร้างขึ้นโดยเจเนรัล อิเลคทริคและต่อมาก็เป็นเจเนรัล ไดนามิกส์
ในประเทศไทย กองทัพอากาศไทยรับเข้าประจำการครั้งแรกเมื่อ พ.ศ. 2531 
== อ้างอิง ==
== แหล่งข้อมูลอื่น ==
– Specs on a variety of minigun models 
– 1985 Patent of a Minigun
– Exploded diagrams and specifications
Information on the XM214 from: Gervasi, Tom. Arsenal of Democracy III: America’s War Machine. New York, NY: Grove Press, 1984
– DeGroat Tactical Armaments; new production M134
– Dillon Aero; new production M134
– Garwood Industries; new production M134 
Chris McNab: Handfeuerwaffen. Kaiserverlag, Klagenfurt 2007, ISBN 3-7043-1440-4.
Video-Animation of a Minigun  (WMV; 2,5&nbsp;MB)
Flash-Animation of a Gatling Gun
Official Website 
Werbevideos Dillon Aero 
ปืนกล
เรือพายในกีฬาแห่งชาติครั้งที่ 41 – เรือคยัค บุคคลหญิง 1000 เมตร

"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภท เรือคยัค หญิง 1 คน (k1) 1000 เมตร
มีนักกีฬาเข้าร่วมการแข่งขัน 9 คน จาก 9 ทีมจังหวัด
เริ่มแข่งขันวันที่ 9-10 ธันวาคม 2555
สนามที่ใช้ในการแข่งขัน : อ่างเก็บน้ำห้วยตึงเฒ่า อ.แม่ริม
==สรุปผลการแข่งขัน==
{|
|-
| บุคคลหญิง 1000 เมตร
| สุพรรณบุรีกนกพรรณ  สวนสันต์
| เชียงใหม่พรจรัส  แย้มประเสริฐ
| สมุทรปราการนิภาพร  นพศรี
|}
==ผลการแข่งขัน==
===Heat===
อันดับ 1-2 ของแต่ละกลุ่ม เข้ารอบรองชนะเลิศ(SE)
==== Heat1 ====
==== Heat2 ====
==== Heat3 ====
----
===รอบรองชนะเลิศ===
==== Heat1 ====
==== Heat2 ====
----
=== รอบชิงชนะเลิศ ===
== อ้างอิง ==
กีฬาแห่งชาติ ครั้งที่ 41 “เชียงใหม่เกมส์” 
Siamsport “เชียงใหม่เกมส์” 
สมาคมเรือพายแห่งประเทศไทย 
กีฬาแห่งชาติครั้งที่ 41
เรือพายในกีฬาแห่งชาติครั้งที่ 41 – เรือคยัค ชายคู่ 1000 เมตร

"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภท เรือคยัค ชาย 2 คน (k2) 1000 เมตร
มีนักกีฬาเข้าร่วมการแข่งขัน 26 คน จาก 9 ทีมจังหวัด
เริ่มแข่งขันวันที่ 9-10 ธันวาคม 2555
สนามที่ใช้ในการแข่งขัน : อ่างเก็บน้ำห้วยตึงเฒ่า อ.แม่ริม
==สรุปผลการแข่งขัน==
{|
|-
| ชายคู่ 1000 เมตร
| สมุทรปราการณัฐวร  แหวนพรหมณัฐวัตร  แหวนพรหมณัฐวุฒิ  แก้วศรี
| เชียงใหม่ธนิกรณ์  บุญหมื่นปิยพันธ์  เผ่าพัฒน์อนุสรณ์  สมมิตร
| กรุงเทพมหานครเกษมสิทธิ์  บริบูรณ์วศินจิรพันธุ์  นรินทรสุรศักดิ์  อันอาษา
|}
==ผลการแข่งขัน==
===Heat===
อันดับ 1-2 ของแต่ละกลุ่ม เข้ารอบรองชนะเลิศ(SE)
P=ตัวจริง, R=ตัวสำรอง
==== Heat1 ====
==== Heat2 ====
==== Heat3 ====
----
===รอบรองชนะเลิศ===
==== Heat1 ====
==== Heat2 ====
----
=== รอบชิงชนะเลิศ ===
== อ้างอิง ==
กีฬาแห่งชาติ ครั้งที่ 41 “เชียงใหม่เกมส์” 
Siamsport “เชียงใหม่เกมส์” 
สมาคมเรือพายแห่งประเทศไทย 
กีฬาแห่งชาติครั้งที่ 41
ยูเลียสกี กูร์เรียล

ยูเลียสกี กูร์เรียล (Yulieski Gourriel; 9 มิถุนายน ค.ศ. 1984 – ) เป็นนักกีฬาเบสบอลชาวคิวบา ผู้เป็นสมาชิกทีมเบสบอลทีมชาติคิวบาและซังตีสปีรีตุสในคิวบันเนชันแนลซีรีส์ โดยกูร์เรียลทำหน้าที่เป็นเบสแมนที่สามเป็นหลัก แม้ว่าเขาจะยังเล่นในตำแหน่งอื่น ๆ ดังเช่นชอร์ทสต็อปหรือเบสที่สองก็ตาม ทั้งนี้ เขาเป็นบุตรชายของอดีตนักเบสบอลชาวคิวบาชื่อโลอูร์เดส กูร์เรียล และปัจจุบันยูเลียสกีได้รับการยกย่องว่าเป็นผู้เล่นที่ดีที่สุดในประเทศคิวบา รวมถึงในเวิลด์เบสบอลคลาสสิก ใน ค.ศ. 2006, โครงการแมวมองเมเจอร์ลีกเบสบอล ซึ่งกูร์เรียลจะได้รับเลือกเข้าแข่งขันในรอบแรกหากเขามีคุณสมบัติที่เหมาะสมตามเกณฑ์
== ผลงานในระดับนานาชาติ ==
กูร์เรียลได้มีส่วนช่วยให้ทีมชาติได้รับรางวัลเหรียญทองในโอลิมปิกฤดูร้อน 2004 รวมถึงการแข่งขันชิงชนะเลิศเบสบอลเวิลด์คัพใน ค.ศ. 2003 และ 2005 ในช่วงการแข่งขันเวิลด์คัพ 2005 เขาได้ขึ้นวิ่งนำผู้ตีเบสบอลจากการทำโฮมรันทั้งหมดแปดครั้ง
เขาเล่นในเบสที่สองให้แก่ทีมชาติคิวบาในการแข่งขันเวิลด์เบสบอลคลาสสิกครั้งสถาปนา ณ ปี ค.ศ. 2006 โดยทีมของเขาเป็นฝ่ายแพ้ในรอบชิงชนะเลิศให้แก่ทีมชาติญี่ปุ่น เขามีค่าเฉลี่ยการตีอยู่ที่ .273 ในการแข่งขัน พร้อมกับอัตราร้อยละบนเบสที่ .342 และอัตราร้อยละของพลังตีอยู่ที่ .515 และโดยบังเอิญต่อมาในรอบชิงชนะเลิศของการแข่งขันโอลิมปิกฤดูร้อน 2008 ทีมของเขาก็เป็นฝ่ายแพ้ในรอบชิงชนะเลิศอีกครั้งให้แก่ทีมชาติเกาหลีใต้
เขาเล่นให้แก่ทีมชาติคิวบาอีกครั้งในเวิลด์เบสบอลคลาสสิก ค.ศ. 2009 โดยคราวนี้เขาเล่นในตำแหน่งเบสที่สาม และทำค่าเฉลี่ยการตีอยู่ที่ .333 ในการแข่งขันด้วย 2 โฮมรันและ 6 อาร์บีไอ
== ผลงานในระดับประเทศ ==
กูร์เรียลมีฤดูกาลที่สร้างผลงานได้ดีในคิวบันเนชันแนลซีรีส์ 2004–05 ในการเป็นผู้นำลีกด้วยผลงานการทำฮิตกับรัน อย่างไรก็ตาม เขาได้เป็นผู้สร้างผลงานอย่างแท้จริงในฤดูกาล 2005–06 โดยเป็นผู้นำของกลุ่มด้วยการทำอาร์บีไอ, รันและทริปเปิล การทำโฮมรัน 27 ครั้งของเขา ซึ่งยังเป็นผู้นำในลีก ด้วยการทำสถิติวันชอร์ท 28 ครั้ง ค่าเฉลี่ยการตีของกูร์เรียลอยู่ที่ .327 และอัตราร้อยละของพลังตีอยู่ที่ .676
== ข่าวการแปรพักตร์ ==
วันที่ 28 กรกฎาคม ค.ศ. 2006 เว็บไซต์อีเอสพีเอ็น.คอม ได้รายงานว่ากูร์เรียลกับผู้เล่นทีมชาติอีกคนที่มีชื่อว่าเอดัวร์โด ปาเรต ได้แปรพักตร์จากคิวบาไปสู่โคลอมเบียแทน ซึ่งกูร์เรียลได้พิสูจน์ว่าข้อกล่าวหานี้ไม่เป็นความจริงเมื่อวันที่ 1 สิงหาคม ค.ศ. 2006 โดยได้กล่าวว่าเขาได้กลับไปที่บ้านของเขาที่ประเทศคิวบาในทันทีหลังจากมีบทสรุปของการแข่งขันด้วยการลงเล่นให้แก่ทีมชาติคิวบา
== อ้างอิง ==
== แหล่งข้อมูลอื่น ==
นักกีฬาโอลิมปิกทีมชาติคิวบา
นักเบสบอลชาวคิวบา
ผู้เข้าแข่งขันโอลิมปิกฤดูร้อน 2004
ผู้เข้าแข่งขันโอลิมปิกฤดูร้อน 2008
นักกีฬาเหรียญเงินโอลิมปิก
นักกีฬาเหรียญทองโอลิมปิก
วิเชียร วัฒนคุณ

ศาสตราจารย์พิเศษ วิเชียร วัฒนคุณ ( 9 สิงหาคม พ.ศ. 2473 - 22 มีนาคม พ.ศ. 2557)เป็นนักการทูตชาวไทย อดีตรัฐมนตรีว่าการกระทรวงยุติธรรม ในรัฐบาลนายอานันท์ ปันยารชุน 2 สมัย และอดีตรัฐมนตรีช่วยว่าการกระทรวงการต่างประเทศ (อานันท์ 1) เคยดำรงตำแหน่งเอกอัครราชทูตไทยประจำกรุงปารีส และเป็นบุคคลที่เสนอชื่อนายปรีดี พนมยงค์ เป็นบุคคลสำคัญของโลกต่อยูเนสโก
ศาสตราจารย์พิเศษ วิเชียร วัฒนคุณ หรือ ศาสตราจารย์พิเศษ ดร.วิเชียร วัฒนคุณ จบการศึกษาจากโรงเรียนวชิราวุธวิทยาลัย และปริญญาตรีธรรมศาสตรบัณฑิต จากมหาวิทยาลัยธรรมศาสตร์ เป็นศาสตราจารย์พิเศษ สาขาวิชานิติศาสตร์ มหาวิทยาลัยธรรมศาสตร์
วิเชียร วัฒนคุณ สมรสกับ เรณู วัฒนคุณ บุตรีของพลเรือโท ศรี ดาวราย และหม่อมราชวงศ์อบลออ ดาวราย
== เครื่องราชอิสริยาภรณ์ ==
== อ้างอิง ==
นักการทูตชาวไทย
นักการเมืองไทย
รัฐมนตรีว่าการกระทรวงยุติธรรมไทย
อาจารย์คณะนิติศาสตร์
ศาสตราจารย์พิเศษ
บุคคลจากคณะนิติศาสตร์ มหาวิทยาลัยธรรมศาสตร์
บุคคลจากโรงเรียนวชิราวุธวิทยาลัย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.